CELEX: 32014R1083
Language: et
Date: 2014-10-15 00:00:00
Title: Komisjoni rakendusmäärus (EL) nr 1083/2014, 15. oktoober 2014 , milles käsitletakse valmistise Enterococcus faecium DSM 7134 (Bonvital) kasutamise lubamist emiste söödalisandina  EMPs kohaldatav tekst

16.10.2014   
            
            
               ET
            
            
               Euroopa Liidu Teataja
            
            
               L 298/5
            
         KOMISJONI RAKENDUSMÄÄRUS (EL) nr 1083/2014,
   15. oktoober 2014,
   milles käsitletakse valmistise Enterococcus faecium DSM 7134 (Bonvital) kasutamise lubamist emiste söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Valmistisele Enterococcus faecium DSM 7134 (Bonvital) loa saamiseks esitati taotlus kooskõlas määruse (EÜ) nr 1831/2003 artikliga 7. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb valmistise Enterococcus faecium DSM 7134 (Bonvital) lubamist emiste söödalisandina, mida kasutatakse kogu paljunemistsükli ajal ning mis tuleb klassifitseerida söödalisandite kategooriasse „zootehnilised lisandid”.
            
         
               (4)
            
            
               Valmistisele Enterococcus faecium DSM 7134 (Bonvital) on komisjoni määrusega (EÜ) nr 666/2003 (2) antud ajutine kasutusluba põrsaste ja nuumsigade puhul, komisjoni määrusega (EÜ) nr 2154/2003 (3) ajutine kasutusluba emiste puhul, komisjoni määrusega (EÜ) nr 521/2005 (4) ajutine kasutusluba broilerkanade puhul, komisjoni määrusega (EÜ) nr 538/2007 (5) kasutusluba kümneks aastaks võõrutatud põrsaste ja nuumsigade puhul ning komisjoni määrusega (EÜ) nr 1521/2007 (6) on antud kümneks aastaks luba lisada valmistist emiste söödale alates 90. tiinuspäevast kuni imetamisperioodi lõpuni.
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 18. veebruari 2014. aasta arvamuses (7) järeldusele, et valmistis Enterococcus faecium DSM 7134 (Bonvital) ei mõju kavandatud kasutustingimustes kahjulikult loomade ja inimeste tervisele ega keskkonnale. Selles jõutakse ka järeldusele, et kõnealune lisand võib suurendada pesakonna kaalu või säilitada emise seisundit. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandite analüüsi meetodite kohta söödas.
            
         
               (6)
            
            
               Valmistise Enterococcus faecium DSM 7134 (Bonvital) hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva rakendusmäärusega antava loa tõttu tuleks määrus (EÜ) nr 1521/2007 kehtetuks tunnistada.
            
         
               (8)
            
            
               Käesoleva rakendusmäärusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrus (EÜ) nr 1521/2007 tunnistatakse kehtetuks.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Komisjoni määrus (EÜ) nr 666/2003, 11. aprill 2003, millega lubatakse teatavaid mikroorganisme söötades ajutiselt kasutada (ELT L 96, 12.4.2003, lk 11).
   
      (3)  Komisjoni määrus (EÜ) nr 2154/2003, 10. detsember 2003, millega lubatakse ajutiselt kasutada teatavaid mikroorganisme (Enterococcus faecium ja Lactobacillus acidophilus) söötades (ELT L 324, 11.12.2003, lk 11).
   
      (4)  Komisjoni määrus (EÜ) nr 521/2005, 1. aprill 2005, mis käsitleb ühe teatava söödalisandi alalist kasutusluba ja juba kasutusloa saanud söödalisandite uute kasutusviiside ajutist lubamist (ELT L 84, 2.4.2005, lk 3).
   
      (5)  Komisjoni määrus (EÜ) nr 538/2007, 15. mai 2007, Enterococcus faecium'i DSM 7134 (Bonvital) uue kasutusviisi lubamise kohta söödalisandina (ELT L 128, 16.5.2007, lk 16).
   
      (6)  Komisjoni määrus (EÜ) nr 1521/2007, 19. detsember 2007, Enterococcus faecium'i DSM 7134 (Bonvital) uue kasutusviisi lubamise kohta söödalisandina (ELT L 335, 20.12.2007, lk 24).
   
      (7)  EFSA Journal 2014; 12(2):3565
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained.
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                     Söödalisandi koostis
                  
                  
                     Enterococcus faecium'i DSM 7134 valmistis, milles on vähemalt:
                  
                               
                           
                           
                              pulbris: 1 × 1010 CFU/g söödalisandit
                           
                        
                               
                           
                           
                              graanulites (mikrokapslites): 1 × 1010 CFU/g söödalisandit
                           
                        
                     Toimeaine kirjeldus
                  
                  
                     Enterococcus faecium'i DSM 7134 elujõulised rakud
                  
                     Analüüsimeetod
                      (1)
                  
                  Loendamine söödalisandis: pindkülvimeetod, kasutades sapi-eskuliin-asiidagarit (EN 15788)
                  Kindlaksmääramine: impulssvälja-geelelektroforees (PFGE).
               
               
                  Emised
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel on soovitav kasutada respiraatorit ja kindaid.
                           
                        
               
                  5. november 2024
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: http://irmm.jrc.ec.europa.eu/EURLs/EURL_feed_additives/Pages/index.aspx